Antropos Forlag og Bokhandel
Store norske leksikon,Religion og filosofi,Religioner og livssyn,Nyreligiøsitet,Antroposofi
Antropos Forlag og Bokhandel, forlag og bokhandel i Oslo, som utgir faglitteratur og skjønnlitteratur med hovedvekt på antroposofiske forfattere. Forlaget har som en sentral oppgave å utgi Rudolf Steiners skrifter og foredrag på norsk.
Antropos ble opprinnelig stiftet som aksjeselskap i 1961 i tilknytning til markeringen av 100-årsdagen for Rudolf Steiners fødsel. Planene om å starte et nytt antroposofisk forlag i Norge går tilbake til begynnelsen av 1940-årene. De fremste initiativtagerne var Sophus Clausen (1911-99) og Leif Wærenskjold (1907-77). Aksjeselskapet er senere omgjort til en stiftelse.Antropos utgir tidsskriftet Libra, Tidsskrift for antroposofi, som ble startet i 1972 på initiativ av Sophus Clausen og med Leif Wærenskjold som redaktør. Tidsskriftet utkommer med temahefter fire ganger i året. Les mer i Store norske leksikon antroposofi Rudolf Steiner Eksterne lenker Antropos Tidsskriftet Libra